cyanic-selkie/wikianc huggingface dataset:
குமரிக்கல்பாளையம் நெடுங்கல்: பெருங்கற்கால ஈமச்சின்னம்
சங்க இலக்கியம் காட்டும் நெடுங்கல்
எயினர் வில்லிலே நாண் பூட்டி எய்த அம்பு பட்டு புதிய வழிப்போக்கர்கள் வீழ்வர். இவ்வாறு வீழ்ந்தவர்கள் உடல்மேல் எழுப்பிய கல்லடுக்குப் பதுக்கையில் அதிரல் (காட்டுமல்லிகை) கொடி படர்ந்திருக்கும். அதிரல் மலர்களைப் பறித்து நெடிதான நடுக்கல்லுக்கு பலியாகச் சாத்துவர்.
குமரிக்கல்பாளையம் நெடுங்கல்
திருப்பூர் மாவட்டம், ஊத்துக்குளி வட்டம், குமரிக்கல்பாளையத்தில் இந்தியாவிலேயே உயரமானது என்று கருதப்படும் நெடுங்கல் 2016 ஆம் ஆண்டு கண்டறியப்பட்டுள்ளது. ஏறக்குறைய 2300 ஆண்டுகள் தொன்மையானதாகக் கருதப்படும் இந்த நெடுங்கல்லின் தற்போதைய உயரம் 30 அடி, அகலம் 6 அடியாகும். சில ஆண்டுகளுக்கு முன்னர் இந்த நெடுங்கல்லின் தலைப்புப் பகுதியிலிருந்து சுமார் 4 அடி உயர நுணிக்கல் உடைந்து கீழே விழுந்துள்ளது. இந்த நெடுங்கல்லின் எடை சுமார் 10 டன் இருக்கலாம்.
பெருங்கற்காலத்தில், இப்பகுதியில் வாழ்ந்திருந்த இனக்குழுக்களிடையே ஏற்பட்ட பூசலால், நிகழ்ந்த போரில், போரிட்டு வீரமரணமுற்ற ஒரு வீரனின் நினைவாக இந்த நெடுங்கல் நாட்டப்பட்டிருக்கலாம். இந்த நெடுங்கல், பெருங்கற்கால ஈமச்சின்னமான, நடுகல் வகையைச் சேர்ந்தது.
பண்டைத் தமிழகத்தில், பெருங்கற்படைக்காலம் என்பது கி.மு. 1000 முதல் கி.பி. 300 வரை நிலவியிருக்கிறது. இப்பகுதியில் முதுமக்கள் தாழிகள் கண்டறியப்பட்டுள்ளன. எனவே இப்பகுதி ஈமக்காடாக இருந்திருக்கலாம். தொடக்கத்தில் நடுகற்கள் என்பன நெடிதுயர்ந்த நெடுங்கற்களாகத் திகழ்ந்தன. இவை 10 - 15 டன் எடைகொண்டிருந்தன என்று திருப்பூர் வீரராஜேந்திரன் தொல்லியல் மற்றும் வரலாற்று ஆய்வு மையத்தின் பொறியாளர் சு.ரவிக்குமார் குறிப்பிட்டுளார். இந்த நெடுங்கல்லானது தரைக்கு மேலே 35 அடி உயரத்திலும், தரைக்குக் கீழே 10 அடி ஆழத்திலும் நாட்டப்பட்டுள்ளது. இத்தகைய நெடுங்கல்லை ஒரு தனிமனிதன் நாட்டியிருப்பதற்கான வாய்ப்புகள் அரிது. ஒரு இனக்குழு சமூகமே ஒருங்கிணைந்து இந்த நெடுங்கல்லை நாட்டியிருக்கும் வாய்ப்பு மிகுதி. இப்பகுதி மக்கள் இந்த நெடுங்கல்லை தெய்வமாக வழிபாட்டு வருகின்றனர். நெடுங்கல்லின் அடியில் சப்தகன்னியர் உருவங்களை அமைத்து வழிபாடு நடத்தி வருகிறார்கள்.
மேற்கோள்கள்
பகுப்பு:கற்காலம் பகுப்பு:இந்தியாவில் கற்காலம் பகுப்பு:தமிழகத்தில் கற்காலம் பகுப்பு:தொல்லியல் காலக்கணிப்பு முறைகளும் கோட்பாடுகளும் பகுப்பு:பழங்கற்காலம் பகுப்பு:இந்தியத் தொல்லியல்
ககனேந்திரநாத் தாகூர்
ககனேந்திரநாத் தாகூர் (Gaganendranath Tagore) (1867 செப்டம்பர் 17 - 1938 பிப்ரவரி 14) இவர் வங்காள கலைப் பள்ளியின் இந்திய ஓவியரும் மற்றும் கேலிச் சித்திரம் வரைபவருமாவார். இவரது சகோதரர் அபனீந்திரநாத் தாகூருடன் சேர்ந்து, இவர் இந்தியாவின் ஆரம்பகால நவீன கலைஞர்களில் ஒருவராகக் கருதப்பட்டார்.
வாழ்க்கை மற்றும் தொழில்
ககனேந்திரநாத் தாகூர் ஜோராசங்காவில் பிறந்தார். அதன் படைப்பாற்றல் வங்காளத்தின் கலாச்சார வாழ்க்கையை வரையறுத்தது. இவரது சகோதரர் அபனீந்திரநாத் வங்காள கலைப் பள்ளியின் முன்னோடி மற்றும் முன்னணி நிபுணராக இருந்தார். இவர் கவிஞர் இரவீந்திரநாத் தாகூரின் மருமகனும் மற்றும் நடிகை ஷர்மிளா தாகூரின் தந்தைவழி தாத்தாவும் ஆவார்.
ககனேந்திரநாத் முறையான கல்வியைப் பெறவில்லை. ஆனால் ஓவியர் ஹரிநாராயண பண்டோபாத்யாயின் கீழகத்திய ஓவியப் பயிற்சியினைப் பெற்றார். 1907 ஆம் ஆண்டில், தனது சகோதரர் அபனீந்திரநாத்துடன் சேர்ந்து, இவர் இந்தியக் கலைச்சங்கத்தை நிறுவினார். பின்னர் அது ரூபம் என்ற செல்வாக்குமிக்க பத்திரிகையை வெளியிட்டது. 1906 மற்றும் 1910 க்கு இடையில், கலைஞர் ஜப்பானிய தூரிகை நுட்பங்களையும் தூர கிழக்கு கலையின் செல்வாக்கையும் தனது சொந்த படைப்புகளில் சேர்த்து ஒருங்கிணைத்தார். இரவீந்திரநாத் தாகூரின் சுயசரிதையான ஜீவன்ஸ்மிருதி (1912) க்கான இவரது ஓவிய எடுத்துக்காட்டுகளால் இது நிரூபிக்கப்பட்டுள்ளது. இவர் தனது சைதன்யா மற்றும் பில்கிரிம் போன்ற தொடர்களில் தனது சொந்த அணுகுமுறையை வளர்த்துக் கொண்டார். ககனேந்திரநாத் இறுதியில் வங்காளப் பள்ளியின் மறுமலர்ச்சியைக் கைவிட்டு கேலிச்சித்திரத்தை கையில் எடுத்துக் கொண்டார். தி மாடர்ன் ரிவியூ என்ற பத்திக்கை 1917 இல் இவரது பல கேலிச்சித்திரங்களை வெளியிட்டது. 1917 முதல், இவரது நையாண்டி ஓவியங்கள் தொடர்ச்சியான அச்சிடப்பட்ட புத்தகங்களில் வெளிவந்தன. அவற்றில் பிளே ஆப் ஆப்போசைட்ஸ், ரியால்ம் ஆஃப் தி அப்சர்ட் மற்றும் ரிபார்ம் ஸ்கிரீம்ஸ் போன்றவை அடங்கும்.
1920 மற்றும் 1925க்கும் இடையில், ககனேந்திரநாத் நவீனத்துவ ஓவியத்தில் சோதனைகளை முன்னெடுத்தார். பார்த்தா மிட்டர் என்பவர் அவரை "1940 களுக்கு முன்னர் கியூபிஸத்தின் மொழியையும் தொடரியலயையும் தனது ஓவியத்தில் பயன்படுத்திய ஒரே இந்திய ஓவியர்" என்று விவரிக்கிறார். 1925 முதல், இவர் ஒரு சிக்கலான பிந்தைய கியூபிஸ்ட் பாணியை உருவாக்கினார்.
ககனேந்திரநாத் நாடகத்திலும் மிகுந்த ஆர்வம் காட்டினார். மேலும் லூயிஸ் கரோல், போதர் பகதூர் ('ஓட்டர் தி கிரேட்') முறையில் குழந்தைகள் புத்தகத்தையும் எழுதினார்.
வெளி இணைப்புகள்
பகுப்பு:தாகூர் குடும்பம் பகுப்பு:1938 இறப்புகள் பகுப்பு:1867 பிறப்புகள்
உலக வர்த்தக மையம் (கொழும்பு)
உலக வர்த்தக மையம் கொழும்பில் உள்ள ஒரு வர்த்தக கட்டடத் தொகுதியாகும். இதுவரை கட்டப்பட்ட கட்டிடங்களுடன் ஒப்பிடுகையில் இலங்கையின் உயரமான கட்டடமாக உலக வர்த்தக மையம் கருதப்படுகின்றது. நிலத்தில் இருந்து 152 மீற்றர் (499 அடி) உயரமாக இருக்கும் இந்தக் கட்டடம் தெற்கு ஆசியாவின் மூன்றாவது உயரமான கட்டடமாகவும் கணிக்கப்படுகின்றது.
12, அக்டோபர் 1997 இல் இலங்கையின் முன்னாள் அதிபரான சந்திரிக்கா பண்டாரநாயக குமாரணத்தூங்கவினால் இந்தக் கட்டிடத் தொகுதி திறந்துவைக்கபட்டுள்ளது. கிழக்கு மற்றும் மேற்கு என்று இரண்டு சமனான கோபுரங்களை இந்த அமைப்பு கொண்டுள்ளதுடன், ஒவ்வொரு கோபுரமும் 40 அடுக்குகளைக் கொண்டுள்ளது.
மேற்கோள்கள்
பகுப்பு:கொழும்பிலுள்ள கட்டடங்களும் கட்டமைப்புக்களும்
பொன்னகரம் (சிறுகதை)
கதைச் சுருக்கம்
ரயில்பாதையை ஒட்டி அமைந்திருக்கும் ஏழைகளின் ஒரு குடியிருப்புக் பகுதிக்குப் பெயர்தான் இக்கதையின் பொன்னகரம். அங்கு வசித்த பெண்கள் மில்லில் வேலை பார்ப்பவர்கள். அவர்களது அன்றாட வாழ்க்கையே போராட்டம்தான். இக்கதையின் கதாநயகி அம்மாளும் ஒரு மில் தொழிலாளி. அவள் கணவன் முருகேசன் சொந்தமாக ஜட்கா வண்டி (குதிரை வண்டி) வைத்திருப்பவன். அம்மாளு, முருகேசன், அவனது தாயார், அவனது தம்பி, குதிரையென மொத்தம் ஐந்துபேர் கொண்ட குடும்பம் அவர்களுடையது. சாப்பாட்டுச் செலவும் இன்ன பிறவும் இருவருடைய வருமானத்தில் தான்.
ஒருநாள் முருகேசனும் குதிரையும் குடித்துவிட்டு குஷியில் ரேஸ் விட்டதில் வண்டி கவிழ்ந்து இருவருக்கும் அடிபட்டது. அடிப்பட்ட முருகேசனின் வீக்கத்திற்கு எதையோ அரைத்துப் பூசினாள். முருகேசன் பால்கஞ்சி வேண்டுமென்று கேட்டான். கையிலோ காசில்லை; கூலி போடவும் இன்னும் இரண்டு நாள் ஆளாகும் என்ற நிலையில், புருஷனின் ஆசையை நிறைவேற்ற அம்மாளு முக்கால் ரூபாய் சம்பாதித்ததுதான் இக்கதை.
குறிப்பிடத்தக்கப் பகுதிகள்
அடிமட்டத்து மக்களின் வாழ்வின் அவலமும், அறியாமையும். அதன் விளைவும் கேலியான நகைச்சுவையாகச் சொல்லப்பட்டுள்ளது போல மேலோட்டமாகத் தோன்றினாலும் சமுதாய நிலை குறித்த கருத்துக்கள் முன்னிலைப் படுத்தப்படுகின்றன.
கதையின் சில பகுதிகள்:
பொன்னகரம்
பொன்னகரம்' (1934), அன்றைய மதராஸ் பற்றியது. இக்கதையில் நோயாளி கணவனைப் பசியாற்ற அவன் மனைவி பாலியல் தொழிலில் ஈடுபடுவது பேசப்படுகிறது. இரவில் ஒளி வெள்ளத்தில் மிதக்கும் மதராஸ் பட்டினத்தின் இருண்ட சந்துகளில் கற்பு விலை போவதைப் பற்றிப் பேசும் புதுமைப்பித்தன் கதை முடிவில் ‘என்னமோ கற்பு கற்பு என்று கதைக்கிறீர்களே! இதுதான் ஐயா பொன்னகரம்!' என்று விளாசுகிறார்!
பொன்னகரத்துக் குழந்தைகள்
பொன்னகரத்துக் குழந்தைகளுக்கு ‘மீன்பிடித்து விளையாடுவதில்’ வெகு பிரியம். அந்த முனிசிபல் தீர்த்தத்தில் மீன் ஏது? எங்கிருந்த பணக்கார வீடுகளிலிருந்தோ, சில சமயம் அழுகிய பழம், ஊசிய வடை, இத்தியாதி உருண்டு வரும். அது அந்த ஊர்க் குழந்தைகளின் ரகசியம். ரயில்வே தண்டவாளத்தின் பக்கத்தில் விளையாடுவதில் என்ன ஆனந்தமோ? வேலி இருக்கத்தான் செய்கிறது. போகக் கூடாது என்ற சட்டம் குழந்தைகளுக்குத் தெரியுமா? போனால்தான் பெற்றோருக்குப் பாரம் குறையுமே. குழந்தைகள் தான் என்ன ’கிளாஸ்கோ’ ‘மெல்லின்ஸ்பூட்’ குழந்தைகளா, கம்பியிடையில் போக முடியாமலிருக்க?
புகைந்தோடும் அந்த இரும்பு நாகரித்துக்கு, வரிசையாக நின்று ‘குட்மார்னிங் சார்’ என்று கத்துவதில் ரொம்ப ஆனந்தம் அவர்களுக்கு. அதுதான் அவர்களுக்குக் கிடைக்கும் ஆரம்ப ஆங்கிலக் கல்வி.
பொன்னகரத்துப் பெண்கள்
இளவயதில் நரைத்ததுபோல் பஞ்சு படிந்த தலை. மாசடைந்த கண்கள்-விடிய விடிய மின்சார ‘ஸ்பின்டிலைப் பார்த்துக் கொண்டிருந்தால், பிறகு கண் என்னமாக இருக்கும்? கண்கள் தாம் இரும்பா? உழைப்பின் ஆரோக்கியத்தால் ஏற்பட்ட கட்டமைந்த அழகு. ஆரோக்கியமா? அது எங்கிருந்து வந்தது? .... எப்படியாவது உயிர் வாழவேண்டும் என்ற ஆசையிருந்தால் எல்லாம் நடக்கும்.
கழுத்தில் ஒரு கறுப்புக் கயிறு - வாழ்க்கைத் தொழுவின் அறிகுறி.
சர்ச்சை
2014ம் ஆண்டு சென்னைப் பல்கலைக்கழகம் புதுமைப்பித்தனின் துன்பக்கேணி, பொன்னகரம் ஆகிய இரு சிறுகதைகளை தனது பாடத்திட்டத்தில் இருந்து நீக்கியது. பல்கலைக்கழக ஆட்சிக்குழு இக்கதைகள் தலித்துகளை இழிவுபடுத்துகின்றன என்று கருதியதால் அவற்றை நீக்கியது.
ஆதார நூல்கள்
பகுப்பு:சிறுகதைகள்
ஏக்தா பியான்
thumb|உருட்டுத்தடி எறிதல் விளையாட்டின், உருட்டுத்தடி அளவுகள்|வலது|250px
ஏக்தா பியான் (Ektha bhyan) இந்தியாவைச் சேர்ந்த மாற்றுத்திறன் விளையாட்டு வீராங்கனையாவார். 1985 ஆம் ஆண்டு சூன் மாதம் 7 ஆம் தேதி இவர் பிறந்தார். மகளிர் உருட்டுத்தடி எறிதல் மற்றும் தட்டெறிதல் நிகழ்வுகளில் இந்தியாவிற்காகக் கலந்து கொண்டு விளையாடி வருகிறார். .
இந்தோனேசியாவின் ஜகார்த்தாவில் நடைபெற்ற, 2018 ஆசிய பாரா விளையாட்டுப் போட்டிகளில், இந்தியாவிற்காக உருட்டுத்தடி வீசுதல் போட்டியில் தங்கப் பதக்கம் வென்றார். உலக பாரா தடகளப் போட்டிகளுக்காக, 2017 ஆம் ஆண்டு இலண்டனிலும், 2019 ஆம் ஆண்டு துபாயிலும் கலந்து கொண்டார். எனவே, டோக்கியோ 2020 பாராலிம்பிக் விளையாட்டுகளில் கலந்து கொள்ள, இவர் தகுதி பெற்றுள்ளார். 2016 ஆம் ஆண்டில் பெர்லினிலும், 2017 ஆம் ஆண்டு துபாயிலும், 2018 ஆம் ஆண்டு துனிசியாவிலும் நடைபெற்ற, பல ஐபிசி கிராண்ட் பிரிக்சு போட்டிகளிலும், இவர் பதக்கங்களை வென்றுள்ளார். 2016, 2017, 2018 ஆகிய மூன்று தேசிய பாரா தடகள வாகைப் போட்டிகளில் தங்கப்பதக்கம் வென்றார். 2018ஆம் ஆண்டில் மாற்றுத்திறனாளிகளை மேம்பாட்டிற்கான, இந்திய தேசிய விருதையும், 2019 ஆம் ஆண்டு மகளிர் தினத்தன்று, அரியானாவின் ஆளுநரிடம், அம்மாநில விருதையும் பெற்றார். பாரா சாம்பியன்ஸ் திட்டத்தின் மூலம், கோசுபோர்ட்சு அறக்கட்டளையின் நல்கையையும் பெற்றுள்ளார்.
தனிப்பட்ட வாழ்க்கை மற்றும் பின்னணி
1985ஆம் ஆண்டு, அரியானாவின் ஹிசாரில் ஓய்வுபெற்ற மாவட்ட தோட்டக்கலை அதிகாரி பால்ஜீத் பியானுக்கு, ஏக்தா பியான் பிறந்தார். அவருக்கு இரண்டு உடன்பிறப்புகள் உள்ளனர். . 2003ஆம் ஆண்டு நடந்த ஒரு விபத்தால், இவரது முதுகெலும்பு சேதமடைந்தது. ஏக்தா. அதனால் ஒன்பது மாதங்களை மருத்துவமனையிலேயே, இரண்டு அறுவை சிகிச்சைகள் மற்றும் மறுவாழ்விற்கான கடின உழைப்பைப்பிற்குப் பின்,தன்நம்பிக்கை பெற்றார். ஹிசாரில் பட்டப்படிப்பை முடித்தார். 2011ஆம் ஆண்டில், அவர் அரியானா குடியியல் பணிகள் தேர்வில் தேர்ச்சி பெற்று உதவி வேலைவாய்ப்பு அதிகாரியாக சேர்ந்தார். . 2015ஆம் ஆண்டு, தடகள வீரர் அமித் சரோஹாவை சந்தித்தார். பியானைத் தன்னைப் போலவே, ஒரு பாரா-தடகள வீரராக உருவெடுக்க ஊக்கமளித்தார் அமித். தட்டெறிதலில், பியான் பயிற்சியைத் தொடங்கினார்.
மேற்கோள்கள்
பகுப்பு:1985 பிறப்புகள் பகுப்பு:வாழும் நபர்கள் பகுப்பு:இந்திய விளையாட்டு வீரர்கள்
சோ. கிருஷ்ணராஜா
பேராசிரியர் '''சோ. கிருஷ்ணராஜா''' (பெப்ரவரி 2, 1947 - மே 29, 2009) யாழ்ப்பாணப் பல்கலைக்கழகத்தின் மெய்யியல் பேராசிரியர். அறிவாராய்ச்சியியல், அளவையியல், ஒழுக்கவியல், மாக்சியம், அழகியல், விஞ்ஞான முறையியல், உளவியல் சைவசித்தாந்தம், கலை, பண்பாடு, சமூகவியல், மொழியியல் ஆகிய துறைகள் தொடர்பாக பல நூல்களையும் உருவாக்கினார்.
வாழ்க்கை குறிப்பு
கிருஷ்ணராஜா யாழ்ப்பாண மாவட்டம் உரும்பிராயில் சோமசுந்தரம், நல்லம்மா தம்பதியினருக்கு பிறந்தார். மகாஜனா கல்லூரியில் பள்ளிப்படிப்பையும் பேராதனைப் பல்கலைக்கழகத்தில் பட்டப்படிப்பையும் முடித்தார். பின்னர் சோவியத் ஒன்றியத்தில், மாஸ்கோ அரசுப் பல்கலைக்கழகத்தில் (Moscow State University) மெய்யியலில் முனைவர் பட்டம் பெற்று இலங்கை திரும்பி யாழ் பல்கலைக்கழகத்தில் மெய்யியல் துறையில் விரிவுரையாளராக இணைந்து பின்னர் மெய்யியல் துறையின் தலைவரானார்.
எழுதிய நூல்கள்
அவரால் எழுதப்பட்ட அவரின் காலத்தில் நூலுருப் பெறாத பின்வரும் மூன்று நூல்கள் பேராசிரியர் கா. சிவத்தம்பி அவர்களால் நூலுருப்படுத்துவதற்கான முயற்சிகள் மேற்கொள்ளப்பட்டன.
பதிப்பித்த நூல்கள்
இவற்றை விட ஏராளமான கட்டுரைகள் எழுதியுள்ளார். இந்து சமய கலாசார அமைச்சினால் வெளியிடப்பட்டுக் கொண்டிருக்கும் இந்துக் கலைக் களஞ்சியத்தின் உருவாக்கத்திற்கு மிகப் பெரிய பங்களிப்பினை வழங்கியிருக்கிறார்.
வெளி இணைப்புகள்
பகுப்பு:இலங்கையின் மெய்யியலாளர்கள் பகுப்பு:தமிழ் மெய்யியலாளர்கள் பகுப்பு:ஈழத்து எழுத்தாளர்கள் பகுப்பு:இலங்கையின் கல்விமான்கள் பகுப்பு:1947 பிறப்புகள் பகுப்பு:2009 இறப்புகள் பகுப்பு:இலங்கைப் பேராசிரியர்கள்
சிரீ சிரீ இரவிசங்கர்
thumb|ஸ்ரீ ஸ்ரீ ரவிசங்கர் ஸ்ரீ ஸ்ரீ ரவிசங்கர் (பி. மே 13, 1956) ஒரு புகழ்பெற்ற இந்திய குரு ஆவார். அவர் தமிழ்நாட்டில் உள்ள பாபநாசத்தில், ஒரு தமிழ் பிராமணக் குடும்பத்தில் பிறந்தார். தனது சீடர்களால் ஸ்ரீ ஸ்ரீ என்று மரியாதையுடன் அழைக்கப் படும் இவர், வாழும் கலை என்ற நிறுவனத்தை தோற்றுவித்தவர். இந்நிறுவனம் பண்டைய இந்திய அறிவுச் செல்வத்தை நிகழ் காலத்திற்கு ஏற்ப மாற்றி அளிக்கும் பணியில் ஈடுபட்டுள்ளது.
வாழ்க்கை வரலாறு
ஸ்ரீ ஸ்ரீ, வேங்கட ரத்னம் என்ற மொழி வல்லுனருக்கும் விசாலாட்சி என்பவருக்கும் மகனாகப் பிறந்தார். அவர் ஆதி சங்கரர் பிறந்த நாளில் பிறந்ததால் அவருக்கு சங்கர் என்று பெற்றோர் பெயரிட்டனர். நான்கு வயதிலேயே பகவத் கீதை என்கிற இந்து புனித நூலை ஒப்பிக்கத் தெரிந்து வைத்திருந்தார். இளமைப் பருவத்திலேயே ஆழ்நிலை தியானத்தில் இருக்கும் வல்லமை பெற்றிருந்தார் என்று கருதப்படுகிறது. பதினேழு வயதில் முன்னிலை இயற்பியல் பட்டம் பெற்றார்.
இவர் மகரிஷி மகேஷ் யோகியிடம் சீடராக இருந்தார். அவரது தலைமையில் வேத விற்பன்னர்களை பயிற்றுவித்தார். அவரது அன்புள்ள சீடராகவும் விளங்கினார். பிற்காலத்தில் அவரது பெயரான ரவிசங்கருடன் ஸ்ரீ ஸ்ரீ என்கிற பெயரையும் சேர்த்துக்கொண்டார். ஏனெனில், ரவி சங்கர் என்கிற சித்தார் வல்லுநர் தனது பெயரால் குரு பயன் பெறுவதாக குற்றம் சாட்டியிருந்தார்.
1982 ஆம் ஆண்டு கர்நாடகத்தில் உள்ள ஷிமோகாவில் பத்ராநதிக்கரையில் 10 நாள்கள் தனிமை மௌனத்திற்குப் பிறகு இவர் "சுதர்ஷன் க்ரியா" என்கிற ஒரு தாள லயமுள்ள மூச்சுப் பயிற்சியை உணர்ந்தறிந்தார். ஒரு நேர் காணலில் அவர் இந்த பயிற்சி தனக்கு ஒரு "பாடல் அல்லது உத்வேகம்" போல் தோன்றியதாக குறிப்பிட்டுள்ளார். பிறகு அவர் அதை மற்றவருக்கும் பயிற்றுவிக்கத் தொடங்கினார். அவர் சொல்கிறார்: "ஒவ்வொரு உணர்வும் மூச்சின் ஒவ்வொரு லயத்துடன் தொடர்புடையது. எனவே மூச்சை சமன் செய்வது துன்பத்தைக் குறைக்க உதவும்"
சங்கர் 1982 ஆம் ஆண்டு "வாழும் கலை" நிறுவனத்தைத் தொடங்கினார். தலாய் லாமா மற்றும் வேறு சிலருடன் இணைந்து சர்வதேச மனித மதிப்புகள் கழகத்தை தொடங்கினார். இதன் நோக்கம் "மனித சமுதாயத்தை ஒருமைப்படுத்தும் மதிப்புகளை அறிவதும் வளர்ப்பதுவுமே" ஆகும்.
வாழ்க்கைத் தத்துவம் மற்றும் நடவடிக்கைகள்
சங்கர் மூச்சை உடம்பையும் மனதையும் ஆரோக்கியமாகவும் அமைதியாகவும் வைத்துக் கொள்ள ஒரு சாதனமாகக் கருதுகிறார். அவர் தியானம் செய்வதுடன் மற்றவர்களுக்கு சேவை செய்ய வேண்டியதன் அவசியத்தையும் வலியுருத்துகிறார். அவருடைய நோக்கம் அறிவின் மூலம் மன உளைச்சலும் விரோதமும் இல்லாத ஒரு சமுதாயத்தை உருவாக்குவது. அவர் கருத்தின்படி "உண்மை என்பது நேரானதல்ல, உருண்டையானது, எனவே அது இரு எதிர் மாறான துருவங்களைக் கொண்டுள்ளது. எந்த உருண்டையான பொருளும் இரு துருவங்களை கொண்டிருக்கும்."
"9/11" அன்று நியூ யார்க்கிலுள்ள உலக வர்த்தக மையத்தின் மீது தாக்குதல் நிகழ்ந்த பிறகு, அவரது நிறுவனம் அங்கு இலவசமாக மன உளைச்சலைக் குறைக்கும் முயற்சியில் ஈடுபட்டது. கொசோவோ போன்ற இடங்களிலும் நிவாரணத் திட்டங்கள் உருவாக்கப்பட்டுள்ளன. ஈராக்கிலும் இதன் சேவைகள் 2003 ஆம் ஆண்டு தொடங்கப்பட்டன. இதன் சேவகர்கள் சுனாமி மற்றும் கத்ரீனா புயலால் பாதிக்கப்பட்டவர்களுக்கும் உதவி புரிந்தனர். இது சிறைக்கைதிகளுக்கும் கூட சில பயிற்சிகளை வடிவமைத்துள்ளது.
சுதர்ஷன் க்ரியா
சுதர்ஷன் க்ரியா என்பது வாழும் கலை நிறுவனப் பயிற்சிகளின் ஒரு முக்கிய அங்கமாகும். இது உடலில் ஆற்றலைப் புகுத்தி, உடல், மனம் மற்றும் உணர்வுகளின் இயற்கையான தாள லயங்களைச் சமன் செய்யக் கூடியதாகக் கருதப் படுகிறது. இதன் பலன்களைப் பற்றி பல்வேறு தனி ஆராய்ச்சிகள் மேற்கொள்ளப் பட்டுள்ளன.
இதைத் தவிர வாழும் கலை நிறுவனம் தியானம் மற்றும் குழு சார்ந்த பயிற்சிகளையும் அளிக்கிறது. ஏழ்மை மிக்க கிராம மற்றும் நகரப் பகுதிகளிலும், சிறைச் சாலைகளிலும் கூட சில பயிற்சிகளை இலவசமாக அளிக்கிறது.
வாழும் கலை நிறுவனம் பயிற்சிகள் அளிப்பதுடன், சேவைப் பணிகளிலும் ஈடுபட்டுள்ளது.
விமரிசனங்கள்
ஸ்ரீ ஸ்ரீ ரவிசங்கர் தமது சுதர்சன் கிரியா பயிற்சிக்குக் காப்புரிமை பெற்றுள்ளார்.ஆனால் பழமையான யோகா பயிற்சிகளை மூச்சுப் பயிற்சிகளுடன் இணைத்து ஓர் மாயவலை பின்னணியில் வணிகமாக்கியிருப்பதாகவும் விமர்சகர்கள் கூறுகின்றனர்.
அவரது வலைத்தளங்களிலும் பதிப்புகளிலும் உள்ள பல தரவுகள் சான்றுகள் இல்லாமலும் சரிபார்க்க இயலாதும் உள்ளன.காட்டாக,கொடுக்கப்பட்ட ஓர் பிரசுரத்தில் இளைஞர் விழிப்புணர்ச்சி மாநாடு (Youth Empowerment Seminar) பத்து செருமானிய பல்கலைக்கழகங்களில் கட்டாயமாக்கப்பட்டுள்ளதாக கூறப்பட்டிருந்தது. இதனை ஆங்கில இதழ் ரீடர்ஸ் டைஜஸ்ட் தம்போக்கில் ஐந்து பல்கலைக்கழகங்களில் சரிபார்த்தபோது, அவை கட்டாயமாக இல்லாமல் கல்வித்திட்டத்திலேயே இல்லாதிருந்தது தெரியவந்தது. டென்னிஸ்,உடற்பயிற்சி போன்ற மனமகிழ் செயல்பாடுகளில் ஒன்றாக விருப்பத் தேர்வாக இருந்தது.
வெளி இணைப்புகள்
பகுப்பு:1956 பிறப்புகள் பகுப்பு:தஞ்சாவூர் மாவட்ட நபர்கள் பகுப்பு:வாழும் நபர்கள்
வணிக அரண்
வணிக அரண்(கள்) (Trade barriers) பன்னாட்டு வணிகத்தின் மீது அரசால் விதிக்கப்படும் கட்டுப்பாடுகள் ஆகும்.
பெரும்பாலான வணிக அரண்கள் இவ்வாறே செயல்படுகின்றன: வணிகத்தின் மீது ஏதேனும் ஒருவகையில் மதிப்பைக் கூட்டி (வரி, நேரம், நிருவாகக் கட்டுப்பாடுகள், ஒதுக்கீடு) அவ்வணிகத்தின் வினைபொருளின் விலையைக் கூட்டுதல் அல்லது கிடைக்குந்தகைமையை அரிதாக்குதல். இரண்டு அல்லது அதற்கு மேலான நாடுகள் தொடர்ந்து வணிக அரண்களை ஒருவருக்கொருவர் எதிராக பயன்படுத்துமானால் வணிகப் போர் என அது அறியப்படுகின்றது. இந்த அரண்கள் தீர்வைகள் மூலமாகவோ (இறக்குமதி மீது நிதிச்சுமையை ஏற்றுதல்) தீர்வையற்ற வணிக அரண்கள் மூலமாகவோ (இவை நேரடி அல்லது மறைமுக வழிகள் மூலம் இறக்குமதியைத் தடை செய்கின்றன; அரிதாக ஏற்றுமதித் தடைகளும் விதிக்கப்படுகின்றன) செயல்படுத்தப்படுகின்றன.
கருத்தியல்படி, கட்டற்ற வணிகம் அனைத்து வணிக அரண்களையும் நீக்கிய ஒன்றாகும்; நாட்டின் பாதுகாப்பு மற்றும் நலன் கருதி அரிதாக சில விலக்குகள் தரப்படலாம். ஆனால் நடைமுறையில் கட்டற்ற வணிகத்தை ஊக்குவிக்கும் நாடுகள் கூட வேளாண்மை, எஃகு போன்ற சில தொழில்களுக்கு சிறப்பு விலக்குகள் அளிக்கின்றன.
மேற்கோள்கள்
பகுப்பு:வணிகம் பகுப்பு:பொருளியல் கோட்பாடுகள்
ஹோஷியார்பூர்
ஹோஷியர்பூர் இந்திய மாநிலமான பஞ்சாப்பின் ஹோஷியர்பூர் மாவட்டத்தில் அமைந்துள்ள நகராட்சிகளில் ஒன்று; இது ஜலந்தர் வருவாய்க் கோட்டத்திற்கு உட்பட்டது. பஞ்சாபின் தோபா பகுதியில் உள்ள ஹோஷியாபூர் மாவட்டத்தில் உள்ள நகரம் மற்றும் நகராட்சி ஆகும். இது பதினான்காம் நூற்றாண்டின் முற்பகுதியில் பாரம்பரியத்தின்படி நிறுவப்பட்டது. 1809-ஆம் ஆண்டில் இது மகாராஜா கரன்வீர் சிங்கின் படைகளால் ஆக்கிரமிக்கப்பட்டு 1849-ஆம் ஆண்டில் பெரிய பஞ்சாப் மாநிலத்துடன் ஒன்றுபடுத்தப்பட்டது.
ஹோஷியார்பூர் சராசரியாக 296 மீட்டர் (971 அடி) உயரத்தில் அமைந்துள்ளது. இந்திய மாநிலமான பஞ்சாபின் வடகிழக்கு பகுதியில் ஹோஷியார்பூர் மாவட்டத்தில் அமைந்துள்ளது. தோபா பிராந்தியத்தின் பிஸ்ட் தோவாப் பகுதியில் ஜலந்தர் வருவாய் பிரிவிக்கு உட்பட்டது. ஹோஷியார்பூர் வடகிழக்கு எல்லையை இமாச்சல பிரதேசத்தின் உனா மாவட்டத்துடனும், கங்கரா மாவட்டத்துடனும் பகிர்ந்து கொள்கிறது. ஷாஹித் பகத் சிங் நகர் மாவட்டம், ஜலந்தர் மாவட்டம் மற்றும் கபுர்தலா மாவட்டம் ஆகியவைகளுடன் தென்மேற்கு எல்லையாகவும், குர்தாஸ்பூர் மாவட்டத்துடன் வட மேற்கு எல்லையாகவும் அமைந்துள்ளது.
சனத்தொகை
2011 ஆம் ஆண்டில் சனத்தொகை கணக்கெடுப்பின் தற்காலிக தரவுகளின்படி, ஹோஷியார்பூரில் 168,443 மக்கள் வசிக்கின்றனர். அதில் 88,290 ஆண்கள் மற்றும் 80,153 பெண்கள் அடங்குவர். மக்களின் கல்வியறிவு விகிதம் 89.11 சதவீதமாக காணப்பட்டது.
2011 ஆம் ஆண்டு இந்திய மக்கள் தொகை கணக்கெடுப்பின்படி ஹோஷியார்பூரில் 189,371 வாழ்கின்றனர். அதில் ஆண்கள் 50.9% வீதமும், பெண்கள் 49.1% வீதமுமாக காணப்பட்டனர். ஹோஷியார்பூரின் சராசரி கல்வியறிவு  85.40% வீதம் ஆகும். ஆண்களின் கல்வியறிவு 89.90% வீதமாகவும், பெண்களில் 80.80%. வீதமாகவும் இருந்தது. 2001 ஆம் ஆண்டில் கல்விறிவு 81.00% வீதமாக காணப்பட்டது. ஹோஷியார்பூரில் 10% வீதமானோர் 11 வயதிற்குட்பட்டவர்கள் ஆவார்கள். இங்கு மக்கள் தொகையடர்த்தி ஒரு சதுர கிலோ மீற்றருக்கு 396 நபர்கள் ஆகும். 2001 ஆம் ஆண்டுடன் ஒப்பிடுகையில் 2011 ஆம் ஆண்டில் சனத்தொகை 7.1% வீதமாக அதிகரித்துள்ளது.
போக்குவரத்து
ஹோஷியார்பூரில் பகவான் வால்மீகி இன்டர்ஸ்டேட் பஸ் டெர்மினல் எனப்படும் பேருந்து சேவைகள் இயங்குகின்றன. பஞ்சாப் வழி சாலைகள், இமாச்சல சாலைவழிகள், டெல்லி, ஹரியானா சாலைகள், பிஆர்டிசி, சண்டிகர், சம்மு மற்றும் காஷ்மீர் சாலைகள், ராஜஸ்தான் மாநில சாலைகள் என்பவற்றுக்கான பரந்தளவிலான சேவைகளை கொண்டுள்ளன.
கல்வி
குரு ரவிதாஸ் ஆயுர்வேத் பல்கலைக்கழகம், ஹோஷியார்பூர்
பஞ்சாப் பல்கலைக்கழகம் சுவாமி சர்வானந்த் கிரி பிராந்திய மையம்
ராயத் பஹ்ரா பல்கலைக்கழகம் (போஹன் ஹோஷியார்பூருக்குப் பின்)
கல்லூரிகள்
டிஏவி கல்லூரி ஹோஷியார்பூர்
பண்டிட். ஜே.ஆர் அரசு பாலிடெக்னிக் கல்லூரி, ஜல்லந்தர் சாலை
மகளிர் நலக் கல்லூரி, வசந்த் விஹார்
சேத்ரா பியாரா சிங் செஹ்ரா வணிகக் கல்லூரி, கோட்வாலி பஜார்
எஸ் டி சமஸ்கிருத கல்லூரி, பகதூர்பூர் சி.வி.கே.
அரசு. கல்லூரி ஹோஷியார்பூர்.
ஸ்ரீ குரு கோபிந்த் சிங் கால்சா கல்லூரி மஹில்பூர்
மருத்துவமனைகள்
சிவம் மருத்துவமனை
பரியானா கண் மருத்துவமனை
குலாட்டி மருத்துவமனை மற்றும் மகப்பேறு இல்லம்
சைனி மருத்துவமனை
மத்திய மருத்துவமனை
செயின்ட் ஜோசப்ஸ் மருத்துவமனை
கோயல் மருத்துவமனை
சிவில் மருத்துவமனை
அமிதோஜ் மருத்துவமனை
கண் மருத்துவமனை
வெளியிணைப்பு
அரசு தளம்
பகுப்பு:பஞ்சாப் (இந்தியா) மாநிலத்திலுள்ள ஊர்களும் நகரங்களும் பகுப்பு:ஹோஷியர்பூர் மாவட்டம்
முளுபாகிலு
முளுபாகிலு (Mulbagal) ஒரு நகரம் மற்றும் முளுபாகிலு வட்டத்தின் தலைமையகம் ஆகும். இது, இந்தியா கர்நாடக மாநிலத்தில்  உள்ள கோலார் மாவட்டத்தில் அமைந்துள்ளது. இது தேசிய நெடுஞ்சாலை 4 க்கு அப்பால் மாநிலத்தின் கிழக்கு திசையாகவும், ஒரு மலை அடையாளமாகவும் உள்ளது.
சொற்பிறப்பு
"முளுபாகிலு" என்பது முடளபாகிலு என்ற வார்த்தையிலிருந்து வந்தது, இதன் பொருள் பூர்வீக கன்னட மொழியில் "கிழக்கு கதவு" என்று  கூறப்படுகிறது. முளுபாகிலு, மைசூரு மாநிலத்தின் கிழக்கு எல்லையாக (அதன் மூலம் நுழைவாயிலாக) கருதப்படுகிறது.
வரலாறு
மகாபாரதப் போருக்குப் பிறகு இங்குள்ள அனுமந்த கோயில் பாண்டவர்களில் ஒருவரான அர்ஜுனனால் எவ்வாறு நிறுவப்பட்டது என்பதை ஒரு புராணம் விவரிக்கிறது. வசிட்ட முனிவர் பிரதான தெய்வமான சீனிவாசன், பத்மாவதி மற்றும் ராமர் - சீதா - லட்சுமணர் சிலைகளை நிறுவியதாக நம்பப்படுகிறது.
முளுபாகிலுவின் வரலாற்றை பெஞ்சமின் லூயிஸ் ரைஸ் தனது "மைசூரின் வர்த்தமானி" (1887) என்ற புத்தகத்தில் தொகுத்துள்ளார்.
நவீன வரலாற்றில், முதல் ஆங்கிலோ-மைசூர் போரின் போது, 1768 அக்டோபர் 4 அன்று முளுபாகிலு போரின் தளமாக, முளுபாகிலு நகரம் குறிப்பிடப்பட்டுள்ளது.
நிலவியல்
முளுபாகிலு, 13.17°N, 78.4°W அமைந்துள்ளது. இதன் சராசரி உயரம் 827   மீட்டர் (2,713   அடி) ஆகும்.
புள்ளி விபரம்
2001 இந்திய மக்கள் தொகை கணக்கெடுப்பின்படி, முளுபாகிலுவின் மக்கள் தொகை 44,031 ஆகும். ஆண்கள், மக்கள் தொகையில் 51 சதவீதமாகவும், பெண்கள் 49 சதவீதமாகவும் உள்ளனர். முளுபாகிலுவின் சராசரி கல்வியறிவு விகிதம் 61% ஆகும், இது தேசிய சராசரியான 59.5% ஐ விட அதிகமாகும். ஆண் கல்வியறிவு 67%, பெண் கல்வியறிவு 54% ஆக உள்ளது. முளுபாகிலுவில், மக்கள் தொகையில் 14 சதவீதம் 6 வயதுக்குட்பட்டவர்களாக உள்ளனர்.
பொருளாதாரம்
இங்கு, வேளாண்மை, பால், பட்டு வளர்ப்பு, மலர் வளர்ப்பு மற்றும் சுற்றுலா தொடர்பான தொழில்களில் முக்கிய வேலைவாய்ப்பு ஆதாரங்கள் உள்ளன. முலபாகிலு விவசாயிகள் ஆழ்துளை கிணற்று நீரையே பாசன மற்றும் குடிநீர் பயன்பாட்டிற்கு  நம்பியிருக்க வேண்டியிருக்கிறது.
முளுபாகிலு நகரம், பல புகழ்பெற்ற கோயில்களின் தாயகமாக உள்ளது. மேலும் இது "கோயில் இடங்களின்" நிலம் என்று பிரபலமாக அறியப்படுகிறது. பல போக்குவரத்து மற்றும் பயண வணிகங்கள் இங்கு தங்கள் தளத்தை அமைத்துள்ளன.
முளுபாகிலுவில் உருளைக்கிழங்கு, தக்காளி (வடஹள்ளியில்), கத்திரிக்காய், பீன்ஸ், பீட்ரூட், கேரட், சவ்-சவ் மற்றும் முட்டைக்கோஸ் உள்ளிட்ட பல பருப்பு மற்றும் காய்கறி வர்த்தக சந்தைகள் உள்ளன. முளுபாகிலு வட்டத்தில் ஒரு கருங்கல்(பாறை) தொழிற்துறை மையத்திற்கு அரசாங்கம் முன்மொழியப்பட்ட ஆரம்ப கட்டத்தின் ஒரு பகுதியாக இப்பகுதி உள்ளது. கர்நாடக மாநில அரசு தொழில்துறை மேம்பாட்டு நடவடிக்கைகளுக்காக விவசாய சாரா நிலங்களை கையகப்படுத்தியது.
இந்த நகரத்தில் மலையேற்ற பயிற்சிக்கு, பல மலைகள் உள்ளன.
குறிப்பிடத்தக்க நபர்கள்
டி.வி. குண்டப்பா பிரபலமாக டி. வி. ஜி. என அழைக்கப்படும், ஒரு முக்கிய கன்னட எழுத்தாளர் மற்றும் ஒரு தத்துவவாதி ஆவார். அவர் வசனங்களின் தொகுப்பான மங்கு திம்மனா காகாவுக்கு புகழ் பெற்றவர்.
என். வெங்கடாச்சலா : நெஞ்சே கவுடா வெங்கடாச்சலா ஒரு  ஓய்வுபெற்ற  இந்திய உச்ச நீதிமன்ற  நீதிபதி மற்றும் முன்னாள் லோக்ஆயுக்தா ஆவார். கருநாடகம் மாநிலத்தின், கன்னட மொழியில் ஆளுநர் சத்தியப்பிரமாணம் செய்து, கன்னட மொழியில் பதவியேற்ற நான்கு லோகாயுக்தாக்களில் இவர் முதலாதவதாக பதவி ஏற்றவர். சவுந்தர்யா கன்னட, தெலுங்கு, தமிழ் மற்றும் மலையாள படங்களில் தோன்றிய தென்னிந்திய திரையுலகில் வெற்றிபெற்ற  திரைப்பட நடிகை ஆவார். அவர் 90 க்கும் மேற்பட்ட திரைப்படங்களில் நடித்தார். அவற்றில் பெரும்பாலானவை தெலுங்கில் வெளிவந்த திரைப்படங்களாகும். பெங்களூரு அருகே நடந்த விமான விபத்தில் அவர் கொல்லப்பட்டார்.
உணவு
கோலார் மாவட்டத்தில் உள்ள முளுபாகிலு நகரத்தில் இருந்து ஒரு சமையல்காரரை  முன்னாள் முதலமைச்சர் பி. எஸ். எடியூரப்பா  2012 இல், சட்டமன்ற உறுப்பினர்களுக்கான தோசை மற்றும் இட்லிகளை தயார் செய்வதற்கு வரவழைத்தார் எனவும், "முளுபாகிலு பாணியில் தயாரிக்கப்பட்ட தோசை மற்றும் இட்லிகள் மென்மையாகவும், சுவையாகவும் இருக்கும் எனவும் கூறப்படுகிறது."
வெளி இணைப்புகள்
பகுப்பு:Coordinates on Wikidata பகுப்பு:கர்நாடக சுற்றுலாத் தலங்கள் பகுப்பு:கர்நாடக மாநிலத்திலுள்ள ஊர்களும் நகரங்களும் பகுப்பு:கோலார் மாவட்டம்
அம்மாண்டிவிளை அஞ்சல் ஸ்ரீமன்நாராயணசாமி கோயில்
அம்மாண்டிவிளை அஞ்சல் ஸ்ரீமன்நாராயணசாமி கோயில் தமிழ்நாட்டில் கன்னியாகுமரி மாவட்டம், அம்மாண்டிவிளை அஞ்சல் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:கன்னியாகுமரி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பெருஞ்சீரகம்
பெருஞ்சீரகம் அல்லது சோம்பு என்பது (Fennel, Foeniculum vulgare) போனிகுலம் பேரினத்தைச் சேர்ந்த தாவரம் ஆகும். இது அபியேசியே குடும்பத்தின் ஓர் அங்கமாக உள்ளது. இது சோம்பு என்றும் அழைக்கப்படுகிறது. இது மஞ்சள் பூக்கள் மற்றும் இலைகள் கொண்ட தாவரம். இது மத்தியதரைக்கடல் பகுதிகளில் அதிகமாக உள்ளது, ஆனால் குறிப்பாக கடல் கடற்கரை அருகில் மற்றும் ஆற்றங்கரை உலர்ந்த மண் மீது வளரும் தன்மை கொண்டது.
மருத்துவ குணங்கள்
130px|thumb|பெருஞ்சீரக விதைகள் right|thumb|பெருஞ்சீரக விதைகள்
குறிப்புகள்
பகுப்பு:மூலிகைகள் பகுப்பு:கொட்டைகள்
தெம்மினிக் தேன்சிட்டு
தெம்மினிக் தேன்சிட்டு (Temminck's sunbird)(ஏதோபைகா தெம்மினிக்கி) என்பது தேன்சிட்டு பறவை சிற்றினமாகும். இது கடல் மட்டத்திலிருந்து சுமார் சுமார் 1800 மீ உயரம் வரை காணப்படுகிறது. இத்தேன்சிட்டு போர்னியோ, சுமாத்திரா, மலேசியா மற்றும் தென்மேற்கு தாய்லாந்தில் வெப்பமண்டல ஈரமான மலைக்காடுகளில் காணப்படுகிறது.
இந்த பறவையின் பொதுவான பெயர் மற்றும் இலத்தீன் இருசொல் டச்சு பிரபு மற்றும் விலங்கியல் வல்லுநரான கோயன்ராட் ஜேக்கப் தெம்மினிக்கை நினைவுபடுத்துகிறது. இடது|thumb| பெண் - தோய் ஆங் காங் மலை - [[தாய்லாந்து.]] இது சாவகம் தேன்சிட்டு, ஏத்தோபிகா மிசுடகாலிசு துணையினமாகக் கருதப்படுகிறது.
தெம்மினிக்கின் தேன்சிட்டின் உடல் நீளமானது பெண் பறவையில் 10 செ.மீட்டராகவும் ஆண் பறவையில் 12.5 செ.மீட்டராகவும் உள்ளது. கருஞ்சிவப்பு நிறத்தில் நீண்ட வாலும், சாம்பல் நிற வயிறும், பின்புறம் மற்றும் வால் இடையே மஞ்சள் மற்றும் ஊதா பட்டைகளும் தலையில் அலகிலிருந்து வெளிப்படும் நான்கு ஊதா பட்டைகளும் காணப்படுகின்றன. இறக்கை மற்றும் வால் இறகுகள் செம்பழுப்பு விளிம்புகளைக் கொண்டுள்ளது. பெண் பறவையில் இது ஐரோப்பிய இடலை நிறத்தில் கவர்ச்சியின்றி காணப்படும். வால் இறகுகள் செம்பழுப்பு விளிம்புகளுடன் காணப்படும்.
மேற்கோள்கள்
பகுப்பு:தேன்சிட்டு
பல்சான் பரிசு
பல்சான் பரிசு (Balzan Prize) என்பது பன்னாட்டு பல்சான் பரிசு நிறுவனம் (International Balzan Prize Foundation) ஆண்டுதோறும் மானிடவியல், சமூகவியல், பண்பாடு, மற்றும் அமைதி ஆகிய துறைகளில் நான்கு புகழ் பெற்றவர்களுக்கு வழங்கும் ஒரு பணப்பரிசாகும்.
ஆண்டு தோறும் இந்நிறுவனம் கூடி அடுத்த ஆண்டுக்கான விருதாளர்களையும் அவர்களுக்கான பணப்பரிசின் அளவையும் தெரிவு செய்கிறது. இப்பரிசுகளுக்கான நியமனங்கள் மே மாதத்தில் ஏற்றுக் கொள்ளப்பட்டு, பரிசாளர்கள் அடுத்த ஆண்டு செப்டம்பர் மாதத்தில் அறிவிக்கப்படுகிறது. 2001ம் ஆண்டில் இருந்து பரிசுத் தொகை 1 மில்லியன் சுவிஸ் பிராங்குகளாக அதிகரிக்கப்பட்டது. ஆனாலும் இப்பரிசுத் தொகையின் அரைப்பங்கு இளம் ஆய்வாளர்களின் ஆய்வுகளுக்குப் பயன்படுத்தப்பட வேண்டும் என்பது ஒரு நிபந்தனை ஆகும்.
பல்சான் பரிசு குழுவில் ஐரோப்பாவின் பெரும் அறிவியலாளர்கள் உறுப்பினர்களாக உள்ளனர். இப்பரிசு நோபல் பரிசுக்கு இணையாக, அறிவியல், பண்பாடு, மானுடவியல் துறைகளில் புகழ் பெற்ற ஒரு பரிசு ஆகும். 2004 இல் இதன் பரிசுத் தொகை 3 மில்லியன் அமெரிக்க டாலர்களாக (நோபல் பரிசுத் தொகை 1.3 மில்லியன்கள் மட்டுமே) இருந்தாலும் நோபல் பரிசு பல்சான் பரிசை விட அதிகம் புகழ் பெற்றதாக விளங்குகிறது.
வரலாறு
இந்நிறுவனத்தின் சொத்துக்கள் இத்தாலியரான "யூஜீனியோ பல்சான்" (Eugenio Balzan; 1874-1953), என்பவரால் வழங்கப்பட்டது. இவர் தனது சொத்துக்களை சுவிட்சர்லாந்தில் முதலிட்டார். 1933இல் பாசிசத்துக்கு எதிராகக் குரல் கொடுத்து இத்தாலியை விட்டுப் புறப்பட்டார். இவர் தனது சொத்துக்களைத் தனது மகள் "அஞ்சலா லீனா பல்சான்" (1892–1956), என்பவருக்கு விட்டுச் சென்றார். அஞ்சலா நோய் வாய்ப்பட்டு, இறக்கும் தருவாயில் பன்னாட்டு பல்சான் பரிசு நிறுவனம் என்ற நிறுவனத்தைத் தோற்றுவித்து தனது சொத்துக்கள் அனைத்தையும் இந்நிறுவனத்துக்கு வழங்கினார். இந்நிறுவனத்தின் பரிசுகள் அனைத்தும் மிலானில் உள்ள அலுவலகத்திலும், பரிசுப் பணம் சூரிக்கிலும் நிர்வகிக்கப்படுகின்றன.
இந்நிறுவனத்தின் முதலாவது பரிசு 1961 இல் 1 மில்லிய சுவிஸ் பிராங்க் நோபல் பரிசு நிறுவனத்துக்கு வழங்கப்பட்டது. 1962ம் ஆண்டுக்குப் பின்னர் 16 ஆண்டுகளுக்குப் பின்னர் 1978 இல் அன்னை தெரேசாவுக்கு வழங்கப்பட்டது.
வெளி இணைப்புகள்
பகுப்பு:பரிசுகளும் விருதுகளும்
செருமானிய மொழிகள்
செருமானிய மொழிகள் அல்லது இடாய்ச்சிய மொழிகள் என்பன இந்தோ-ஐரோப்பிய மொழிக் குடும்பத்தின் ஒரு பகுதிக் கிளைமொழிகளைக் குறிக்கும். இக் குழுவைச் சேர்ந்த மொழிகளின் பொதுவான முதலுரு மொழி முதலுரு இடாய்சிய மொழி (Proto Germanic) எனப்படுகிறது. இது இரும்புக் கால வட ஐரோப்பாவில், கி.மு. முதல் ஆயிரவாண்டின் நடுப்பகுதியை அண்டிய காலத்தில் (~கி.மு 500) பேசப்பட்டு வந்ததாக உய்த்திணந்தோ வருவிக்கப் பெற்றோ கூறப்பெறுகின்றது. முதலுரு இடாய்ச்சிய மொழியும் அதன் வழி வந்த கிளை மொழிகளும் பல குறித்தறியப் பெறும் தனி இயல்புகளைக் கொண்டுள்ளன. இவற்றுள் கிரிமின் விதி எனப்படும் மெய்யொலி மாற்றம் (consonant change) பரவலாக அறியப்பட்டதாகும்.
இடாய்ச்சிய (செருமானிய) மொழிகளின் பட்டியல்
இன்று வாழும் இடாய்ச்சிய மொழிகள் யாவும் ஒன்று மேற்கு இடாய்ச்சியக் கிளையைச் சேர்ந்ததாகவோ அல்லது வடக்கு இடாய்ச்சு மொழிக் கிளையைச் சார்ந்ததாகவோ உள்ளன. மேற்கு இடாய்ச்சிய மொழிக் கிளையே மிகப்பெரியதும் பல கிளைகளைக் கொண்டதும் ஆகும். இந்த மேற்குக் கிளையின் உட்கிளைகளாக ஆங்கிலோ-ஃவிரிசியன் (Angl-Frisian), குறிப்பாக ஆங்கில மொழியும் அதன் கிளைகளும், ஐரோப்பியக் கண்டத்தின் மேற்கு இடாய்ச்சு மொழியும் அதன் கிளைகளும் (எ.கா டச்சு (இடச்சு)) உள்ளன.
பகுப்பு:செருமானிய மொழிகள் பகுப்பு:இந்திய-ஐரோப்பிய மொழிகள்
அம்மன்குடி (தஞ்சாவூர்)
அம்மன்குடி (Ammankudi) என்பது இந்தியாவின் தமிழ்நாடு மாநிலத்தில் தஞ்சாவூர் மாவட்டத்தில் உள்ள ஒரத்தநாடு வட்டத்திலுள்ள ஒரு கிராமம் ஆகும். பிரபல பாலிவுட் நடிகை ஹேமா மாலினி அம்மன்குடியைச் சேர்ந்தவர்.
மக்கள்தொகை
சமீபத்திய 2011 மக்கள் தொகை கணக்கெடுப்பின்படி, அம்மன்குடியில் 484 பேர் 114 குடும்பங்களாக வாழ்கின்றனர். இவர்களில் ஆண்களின் எண்ணிக்கை 241 ஆகவும், பெண்களின் எண்ணிக்கை 243 ஆகவும் உள்ளது. அம்மன்குடியின் சராசரி கல்வியறிவு 71.10 சதவீதம் ஆகும். இது மாநில சராசரி கல்வியறிவு விகிதமான 80.09 சதவீதத்தை விடக் குறைவு. ஆண்களின் கல்வியறிவு 78.30 சதவீதமாகவும், பெண்களின் கல்வியறிவு 64.06 சதவீதமாகவும் உள்ளது.
மேற்கோள்கள்
பகுப்பு:தஞ்சாவூர் மாவட்டத்திலுள்ள கிராமங்கள் பகுப்பு:Coordinates on Wikidata
பாரடைசுப் பூங்கா
தன்மையும், தளக் கோலமும்
இவ்வகைப் பூங்காவின் சில இயல்புகள் அது தோன்றிய வரண்ட அல்லது ஓரளவு வரண்ட சூழலில் இருந்து பெறப்பட்டவை. இதன் மிக அடிப்படையான அம்சம் சுற்றிலும் சுவர் இருப்பதாகும். இது தானாகக் காடாக வளருன் இயற்கையிலிருந்து, நட்டு நீரூற்றி வளர்க்கும் பசுமையைப் பிரித்து வைக்கிறது. மிகப் பொதுவானதும், இலகுவானதுவான வடிவம் செவ்வக வடிவமாகும். இதனால் இவ்வடிவமே இவ்வகைப் பூங்காக்களுக்குரிய பொதுவான வடிவமாக உள்ளது. இவற்றுக்குரிய இன்னொரு பொதுவான அம்சம் நீரின் பயன்பாடு ஆகும். வாய்க்கால்கள், தடாகங்கள், சில சமயங்களில் நீரூற்றுக்கள், மிக அரிதாக அருவிகள் போன்ற பல வடிவங்களில் நீர் இவ்வகைப் பூங்காக்களில் இடம் பெறுகின்றது.
இவற்றிலிருந்து உருவான பூங்கா வகைகள்
பகுப்பு:பூங்காக்கள்
ஜோர்ஜ் சந்திரசேகரன்
thumb|right|ஜோர்ஜ் சந்திரசேகரன்
ஜோர்ஜ் சந்திரசேகரன் (1940 - ஜூன் 6, 2008) இலங்கை ஒலிபரப்புக் கூட்டுத்தாபனத்தில் அறிவிப்பாளராகவும், செய்தி வாசிப்பாளராகவும், நாடகத் தயாரிப்பாளராகவும் பணி புரிந்தவர். கொழும்பில் பிறந்த இவர் கொட்டாஞ்சேனை சென். பெனடிக்ட் கல்லூரியில் பயின்றவர். 1968ல் இருந்து 1996ல் ஓய்வு பெறும் வரை அறிவிப்பாளராக செயற்பட்டார்.
கலை,இலக்கியத்துறை
வானொலி, தொலைக்காட்சி, மேடை நாடகங்களில் நடித்தவர். நூற்றுக்கணக்கான வானொலி நாடகங்களை எழுதி இயக்கியிருக்கிறார். இலங்கை வானொலி தேசிய சேவையில் உரைச்சித்திரம் என்ற வாராந்த நிகழ்ச்சியைத் தொகுத்து வழங்கியிருக்கிறார். தினகரன், வீரகேசரி, செய்தி போன்ற பத்திரிகைகளில் சிறுகதைகள் எழுதியவர். சஞ்சிகைகளில், ஓவியங்கள், கார்ட்டூன் தொடர்கள் வரைந்தவர். மேனாட்டு இலக்கியங்களில் மிகுந்த புலமை உள்ளவர்.
மிக நீண்ட நேரமாக அதாவது 35 நிமிடங்கள் இடைவிடாது தொடர்ச்சியாக செய்தி அறிக்கையை வாசித்த சாதனைக்குரியவராகவும் ஜோர்ஜ் சந்திரசேகரன் விளங்கினார்.
வெளி இணைப்புகள்
பகுப்பு:வானொலி ஒலிபரப்பாளர்கள் பகுப்பு:ஈழத்து எழுத்தாளர்கள் பகுப்பு:ஈழத்து வானொலிக் கலைஞர்கள் பகுப்பு:ஈழத்து நாடகாசிரியர்கள் பகுப்பு:1940 பிறப்புகள் பகுப்பு:2008 இறப்புகள்
கபச் சுரப்பி
கபச் சுரப்பி (Pituitary gland, பிட்யூட்டரி சுரப்பி), அல்லது hypophysis, ஹைப்போபைசிஸ்), என்பது ஓர் அகஞ் சுரக்கும் சுரப்பி ஆகும். இது ஒரு பட்டாணி அளவிலும், 0.5 கி (0.02 அவுன்ஸ்) எடையைக் கொண்டதாகவும் இருக்கிறது. மூளையின் அடியில் பரிவக கீழ் பகுதியின் கீழாக ஒரு நீட்சியாக இது உள்ளது, அதில் ஒரு சிறிய எலும்பு குழியில் (செல்லா டர்சிகா) அமைந்துள்ளது, இதனை ஒரு ட்யூரல் மடிப்பு (டயஃப்ரக்மா செல்லே) மூடியிருக்கிறது. பிட்யூட்டரி சுரப்பி அமைந்துள்ள பிட்யூட்டரி (கபச் சுரப்பி) ஃபோஸ்ஸா என்ற பகுதியானது, மூளையின் தரைப்பகுதியில் உள்ள மத்திய கிரானியல் ஃபோஸ்ஸாவின் ஸ்பெனாய்டு எலும்பில் அமைந்துள்ளது. இதுவே முதன்மையான சுரப்பி என்று கருதப்படுகிறது. பிட்யூட்டரி சுரப்பியானது,உடல்சமநிலையை (ஹோமியோஸ்டாஸிஸ்) ஒழுங்குப்படுத்தும் ஹார்மோன்களைச் சுரக்கிறது. இதில் பிற நாளமில்லா சுரப்பிகளைத் தூண்டும் ட்ரோபிக் ஹார்மோன்களும் அடங்கும். இதனுடைய செயல்பாடு ஹைப்போதலாமசுடன் மைய நரம்பு மண்டலம் மூலம் இணைக்கப்படுகிறது.
வெளிப்புற பிட்யூட்டரி
வெளிப்புற பிட்யூட்டரி பின்வரும் முக்கிய நாளமில்லா ஹார்மோன்களை உருவாக்குகிறது மற்றும் சுரக்கிறது, அவை ACTH, TSH, PRL, GH, எண்டோஃபின்கள், FSH, மற்றும் LH. இந்த ஹார்மோன்கள் வெளிப்புற பிட்யூட்டரியிலிருந்து ஹைப்போதலாமஸின் தூண்டுதலால் சுரக்கப்பட்டு வெளிவிடப்படுகின்றன. ஹைப்போதலாமிக் ஹார்மோன்கள், ஒரு வகை சிறப்பு தந்துகி அமைப்பின் மூலமாக வெளிப்புற மடலில் சுரக்கப்படுகின்றன, இந்த அமைப்பிற்கு ஹைப்போதலாமில்-ஹைப்போபைசீல் போர்ட்டல் அமைப்பு என்று பெயர். வெளிப்புற பிட்யூட்டரியானது, மூன்று பகுதிகளாக அமைந்துள்ளது, அவை பார்ஸ் ட்யூபெராலிஸ், பார்ஸ் இன்டர்மீடியா மற்றும் பார்ஸ் டிஸ்டாலிஸ் ஆகியவை ஆகும். இது பார்ன்க்ஸின் ராத்கேஸ் பவுச் என்றழைக்கப்படும் டோர்சல் சுவரில் உள்ள குழிகளில் உருவாக்கப்படுகிறது (ஸ்டோமோடியல் பகுதி).
உட்புற பிட்யூட்டரி
உட்புற பிட்யூட்டரி பின்வருவனவற்றை சேகரித்து வெளியிடுகிறது:
நேர்மறை பின்னூட்ட சுழற்சியை உருவாக்கக்கூடிய ஒருசில ஹார்மோன்களில் ஆக்ஸிடோசினும் ஒன்று. எடுத்துக்காட்டாக, கருப்பையில் ஏற்படும் சுருக்கம் ஆக்ஸிடோசின் வெளியிடப்படுவதைத் தூண்டுகிறது, இதன் வெளியீடு மீண்டும் கருப்பை சுருக்கத்தை அதிகமாக்குகிறது. இந்த நேர்மறை பின்னூட்ட சுழற்சி பிரசவ காலம் முழுவதும் தொடர்கிறது.
இடைநிலை மடல்
பல விலங்குகளில் ஓர் இடைநிலை மடலையும் காணப்படுகிறது. எடுத்துக்காட்டாக, மீன்களில், உடல்நிலை வண்ண மாற்றத்துக்கு, இதுயே காரணமாகும். வளர்ந்த மனிதர்களில், இது வெளிப்புற மற்றும் உட்பற பிட்யூட்டரிகளுக்கு இடையே மெல்லிய செல்களிலான லேயராக மட்டுமே காணப்படுகிறது. இந்த இடைநிலை மடலானது, மெலனோசைட் தூண்டுதல் ஹார்மோனை (MSH) சுரக்கிறது, ஆனாலும் இந்த செயல்பாடு வெளிப்புற பிட்யூட்டரியால் (ஓரளவுக்கு) செயல்படுத்தப்படுகிறது.
முதுகெலும்பு உள்ள உயிரினங்களுக்கு இடையே காணப்படும் வேறுபாடுகள்
எல்லா முதுகெலும்பு உள்ள உயிரினங்களிலும், பிட்யூட்டரி சுரப்பி காணப்படுகிறது, ஆனால் அதன் அமைப்பு பல்வேறு குழுக்களுக்கு இடையே வேறுபடுகிறது.
மேலே விவரிக்கப்பட்ட, பிட்யூட்டரி சுரப்பியின் பிரிவுகள், பொதுவாக எல்லா பாலூட்டிகளிலும் காணப்படுகிற ஒரு அமைப்பாகும், மேலும் இது எல்லா நான்கு கால் உயிரிகளுக்கும் பலநிலைகளில் வேறுபடக்கூடியது. ஆனாலும், பாலூட்டிகளில் மட்டுமே, உட்புற பிட்யூட்டரி ஒரு சிறிய வடிவத்தில் காணப்படுகிறது. லங்ஃபிஷ்களில் இது கிட்டத்தட்ட ஒரு தட்டையான பரப்பில் திசுக்களின் தொகுப்பாக, வெளிப்புற பிட்யூட்டரிக்கு மேலே காணப்படுகிறது, நீர்நில வாழ்வன, ஊர்வன மற்றும் பறவைகளில், இது இன்னும் வளர்ச்சியடைந்த நிலையில் காணப்படுகிறது. மேலும் இடைநிலை மடலானது, நான்குகால் உயிரினங்களில் முழுமையாக வளர்ச்சியடைந்திருப்பதில்லை, மேலும் இது பறவைகளில் முழுவதுமே இல்லாமலிருக்கிறது.
லங்ஃபிஷ்களைத் தவிர, பிற மீன்களில் பிட்யூட்டரியின் அமைப்பு நான்கு கால் உயிரினங்களை விட பொதுவாக வேறுபட்டதாகவே காணப்படுகிறது. பொதுவாக, இடைநிலை மடல் நன்றாக வளர்ந்து, மீதமுள்ள வெளிப்புற பிட்யூட்டரியின் அளவில் இருக்கக்கூடும். உட்புற மடலானது, பிட்யூட்டரி தண்டின் அடிப்பகுதியில் திசுக்களின் தொகுப்பின் மூலமாக பொதுவாக உருவாக்கப்படுகிறது, மேலும் பெரும்பாலான சூழல்களில், இதற்கு நேர் கீழே உள்ள, வெளிப்புற பிட்யூட்டரி திசுக்களை நோக்கி, சீரற்ற விரல் போன்ற நீட்சிகளை அனுப்புகிறது. வெளிப்புற பிட்யூட்டரி, பொதுவாக இரண்டு பிரிவுகளாக பிரிக்கப்பட்டுள்ளது, அதிகம் உள்ளே காணப்படும் ரோஸ்ட்ரால் பகுதி மற்றும் உள்ளே காணப்படும் ப்ரோக்ஸிமல்  பகுதி ஆகியவை, ஆனாலும் இவை இரண்டுக்குமான எல்லைகள் பெரும்பாலும் தெளிவாக இருப்பதில்லை. எலாஸ்மோப்ராஞ்ச்களில், வெளிப்புற பிட்யூட்டரிக்கு கீழே கூடுதலாக ஒரு வென்ட்ரல் லோப் காணப்படுகிறது.
எல்லா மீன்களுக்கும் முன்னோடி உயிரினமான லேம்ப்ரைகளில், முன்னோடி விலங்குகளிலிருந்து எவ்வாறு பிட்யூட்டரி உருவாகியிருக்கும் என்பதை சுட்டிக்காட்டும் அமைப்பு காணப்படுகிறது. இதில் உட்புற பிட்யூட்டரியானது, மூளையின் அடிப்பகுதியில் காணப்படும் ஒரு எளிய திசுக்களான தொகுதி மட்டுமே, மேலும் இதில் பிட்யூட்டரி தண்டு எதுவும் காணப்படுவதில்லை. ராத்கேஸ் பவுச் ஆனது, வெளிப்புறத்தில் திறந்தும், நாசித் துவாரங்களுக்கு அருகே மூடியும் காணப்படுகிறது. இந்த பவுச்சுடன் மிகவும் நெருக்கமாக இணைந்துள்ள மூன்று தனிப்பட்ட கிளாண்டுலார் திசு தொகுதிகள் உள்ளன, இவை உட்புற பிட்யூட்டரியின் இடைநிலை மடல், ரோஸ்ட்ரால் மற்றும் ப்ரோக்ஸிமல் பகுதிகள் ஆகியவற்றைச் சார்ந்தவையாகும். இந்த பகுதிகள் ஒன்றிடமிருந்து ஒன்று மெனின்கியல் இதழ்களால் பிரிக்கப்பட்டுள்ளன, இதிலிருந்து, பிற முதுகெலும்புள்ள உயிரிகளில், பிட்யூட்டரியானது, பல தனித்தனியான ஆனால் நெருக்கமான தொடர்பு கொண்ட சுரப்பிகள் இணைந்து உருவாகியிருக்கக் கூடும் என்பதைச் சுட்டிக்காட்டுகின்றன.
பல மீன்களில் யூரோஃபைசிஸ் என்ற நியூரல் சுரப்பு சுரப்பியும் உள்ளன, இவை உட்புற பிட்யூட்டரியைப் போன்றே உள்ளவை ஆகும், ஆனால் முதுகு தண்டு உடன் இணைந்து வால்பகுதிகளில் காணப்படுகிறது. இது ஆஸ்மோரெகுலேஷன் போன்ற பணிகளை செய்யக்கூடும்.
திருப்பதி லட்டு
திருப்பதி லட்டு (Tirupati Laddu) அல்லது ஸ்ரீவாரி லட்டு என்பது திருமலை திருப்பதி வெங்கடாசலபதி க்கு நெய்வேத்தியமாக படைக்கப்பட்ட லட்டு ஆகும். இந்த லட்டு கோயிலில் தரிசனம் செய்துவிட்டுவரும் பக்தர்களுக்கு பிரசாதமாக அளிக்கப்படுகிறது. இந்த லட்டு பிரசாதம் திருமலை திருப்பதி தேவஸ்தானத்தின் பொட்டு என்னும் மடப்பள்ளியில் தயாரிக்கப்படுகிறது.
கபச் சுரப்பி
செயல்பாடுகள்
பிட்யூட்டரி ஹார்மோன்கள் பின்வரும் உடல் செயல்களைக் கட்டுப்படுத்த உதவுகின்றன:
திருப்பதி லட்டு
திருமலை திருப்பதி தேவஸ்தானத்தால் தயாரிக்கப்படும் இந்த லட்டுக்கு புவிசார் குறியீடு பெறப்பட்டுள்ளது. 2014 ஆம் ஆண்டு 90 மில்லியன் லட்டுகள் பக்தர்களுக்கு வழங்கப்பட்டுள்ளது.
கபச் சுரப்பி
புற இணைப்புகள்
பகுப்பு:சுரப்பிகள் பகுப்பு:அகச்சுரப்பித் தொகுதி பகுப்பு:மனிதத்தலையும், கழுத்தும் பகுப்பு:கூகுள் தமிழாக்க மருத்துவக் கட்டுரைகள்
திருப்பதி லட்டு
வரலாறு
திருமலை திருப்பதி வேங்கடவனுக்கு 1715 ஆகத்து 2 முதல் லட்டை நைவேத்தியமாக படைப்பது துவங்கியது. என்றாலும் 1803இல் இருந்துதான் பிரசாதங்களை பக்தர்களுக்கு விற்கும் முறை கோயிலில் தொடங்கியது. அப்போது இனிப்பு பிரசாதமாக பூந்தி விநியோகம் செய்யப்பட்டது. தொடர்ந்து 1940 முதல் பூந்திக்கு பதில் லட்டை பிரசாதமாக வழங்கத்துவங்கினர்.
புவிசார் குறியீட்டைப் பெறல்
திருப்பதி லட்டை கள்ளச் சந்தையில் விற்பதைத் தடுக்கும்விதமாக திருமலை திருப்பதி தேவஸ்தானம் திருப்பதி லட்டுக்கு 2008 ஆண்டு புவிசார் குறியீட்டுக்கு பதிவுசெய்தது. 2009 ஆண்டு திருப்பதி லட்டு புவியியல் அறிகுறிகள் போன்ற உணவு வகையின் கீழ் ஜி.ஐ. சட்டம் 1999 படி பதிவு செய்யப்பட்டது. இதனால் மற்றவர்கள் அதே பெயரில் இனிப்பு தயார் செய்யவும், இதன் பெயரைப் பயன்படுத்தவும் தடைசெய்யப்பட்டது.
லட்டு பொட்டு
திருமலைக் கோயிலின் சம்பங்கி பிரதாக்‌ஷணம் என்னும் இடத்தில் லட்டுகள் தயாரிக்கும் பொட்டு என்னும் மடப்பள்ளி உள்ளது. இங்கு பொருட்கள் சுமந்து செல்ல பயன்படுத்தப்படும் மூன்று கடத்துப் பட்டைகள் பொருத்தப்பட்டுள்ளன, இவை மடப்பள்ளியிலிருந்து விற்பனையகத்துக்கு லட்டுக்களை கொண்டு செல்ல பயன்படுகின்றன. மூன்று கடத்துப்பட்டைகளில் முதல் பட்டை லட்டுகளை எடுத்துச்செல்ல வசதியாக 2007 ஆண்டு நிறுவப்பட்டது. இரண்டாவது பட்டையானது லட்டு, பூந்தி ஆகியவற்றை கொண்டுசெல்ல வசதியாக 2010ஆம் ஆண்டு நிறுவப்பட்டது. மூன்றாவது கடத்துப்பட்டை முதலிரண்டு பட்டைகளுக்கு உதவியாக 2014ஆம் ஆண்டு பொருத்தப்பட்டது. கடந்த காலத்தில் லட்டுகள் தயாரிக்க விறகு அடுப்பு பயன்படுத்தப்பட்டது, 1984 முதல் சமைக்க எரிவளி பயன்படுத்தப்பட்டு வருகிறது.
திருமலை திருப்பதி தேவஸ்தானம் ஏறக்குறைய 1.5 லட்சம் லட்டுக்களை நாளொன்றுக்கு தயாரிக்கிறது. தற்போது, பொட்டுவில் நாள் ஒன்றுக்கு 800,000 லட்டுக்களை தயார் செய்யும் திறன் கொண்டதாக உள்ளது.
பொட்டு கார்மீகலு
ஏறக்குறைய 200 சமையல் பணியாளர்கள் லட்டு தயாரிக்கும் பணியில் ஈடுபட்டுவருகின்றனர். இந்த சமையல் பணியாளர்கள் பொட்டு கார்மீகலு என அழைக்கப்படுகின்றனர்.
ஆஸ்தான லட்டு
இந்த ஆஸ்தான லட்டு முதன்மையான விழா நாட்களில் மட்டும் தயாரிக்கப்பட்டு பிரமுகர்களுக்கு வழங்கப்படுகிறது. இது 750 கிராம் எடையுடனும், பிற லட்டுக்களைவிட மிகுதியான அளவில் முந்திரி, பாதாம், குங்குமப்பூ போன்றவை சேர்த்து தயாரிக்கப்படுகிறது.
கல்யாண உற்சவ லட்டு
இந்த லட்டுக்கள் கல்யாண உற்சவ சேவையில் கலந்துகொள்ளும் பக்தர்களுக்கு பிரசாதமாக வழங்கப்படுகிறது. இது 750 கிராம் எடையுடன் இருக்கும். இந்த லட்டுக்கான தேவை மிகுதியாக உள்ளது. புரோகிதம் லட்டைவிட குறைந்த அளவே இது தயாரிக்கப்படுகிறது.
புரோக்தம் லட்டு
இந்த லட்டு பொதுவான பக்தர்களுக்கு விநியோகிக்கப்படுகிறது. மூன்றுவகை லட்டுகளில் இந்த லட்டுதான் அளவில் சிறியது. இது 175 கிராம் எடையுடையதாக இருக்கும். இந்த லட்டுகள் மிகுதியான எண்ணிக்கையில் தயாரிக்கப்படுகிறது.
மேற்கோள்கள்
பகுப்பு:இனிப்புகள் பகுப்பு:சிற்றுண்டிகள் பகுப்பு:திருப்பதி வெங்கடாசலபதி கோயில் பகுப்பு:இந்துக் கோயில் பிரசாதங்கள்
உணர்வுப்பதிவு, சூரியோதயம்
thumb|300px|உணர்வுப்பதிவு, சூரியோதயம் (Impression, soleil levant)
உணர்வுப்பதிவு, சூரியோதயம் (Impression, soleil levant) என்பது குளோட் மொனெட் (Claude Monet) என்பவர் வரைந்த ஓவியமொன்றுக்கு இடப்பட்ட பெயராகும். இந்தப் பெயரை ஒட்டியே 19 ஆம் நூற்றாண்டின் ஓவிய இயக்கம் ஒன்றுக்கு உணர்வுப்பதிவுவாத இயக்கம் (Impressionist Movement) என்ற பெயர் ஏற்பட்டது. 1872 எனத் திகதியிடப்பட்டிருந்தாலும், 1873 இல் வரையப்பட்டதாகக் கருதப்படும் இவ்வோவியம், லெ ஹாவ்ரே துறைமுகத்தைக் கருப்பொருளாகக் கொண்டு வரையப்பட்டது. எனினும் இதன் தளர்வான தூரிகைக் கோடுகள் கருப்பொருளைத் துல்லியமாகக் காட்டாமல், அதனைக் கோடிகாட்டுகின்ற வகையில் அமைந்துள்ளன. இந்த ஓவியத்துக்குப் பெயரிடப்பட்ட சூழ்நிலையைப் பற்றிப் பின்னொரு முறை எடுத்துக் கூறிய மொனெட், விபரப் பட்டியலில் போடுவதற்காக ஓவியத்தின் பெயரைக் கேட்டார்கள். ''லெ ஹாவ்ரே துறைமுகத்தின் தோற்றம் என்று பெயரிடலாம் போல் தோன்றவில்லை. எனவே Impression (உணர்வுப்பதிவு) என்று போடுங்கள் என்றேன்.'' என்று விளக்கினார்.
இந்த ஓவியம் முதன்முதலாக 1874 ஆம் ஆண்டில் இடம்பெற்ற முதலாவது சுதந்திர ஓவியக் கண்காட்சியில் காட்சிக்கு வைக்கப்பட்டது.
உசாத்துணைகள்
பகுப்பு:ஓவியங்கள் பகுப்பு:1870களில் ஓவியங்கள்
முகமதியப் பெண்கள் உரிமை நாள்
முகமதியப் பெண்கள் உரிமைகள் நாள் (Muslim Women Rights Day) இந்தியாவில் முத்தலாக் நடைமுறையைத் தடை செய்யும் முகமதியப் பெண்கள் (திருமண உரிமைகள் பாதுகாப்பு) சட்டம், 2019 இயற்றப்பட்டதைக் கொண்டாடுவதற்காக, ஆகத்து மாதம் முதல் தேதியன்று நாடு முழுவதும் அனுசரிக்கப்படுகிறது.
ஒரு முகமதிய ஆண் தனது மனைவியை மூன்று முறை "தலாக்" சொல்லி விவாகரத்து செய்யலாம். ஆனால் பெண்கள் இப்படி முத்தலாக்கை உச்சரிக்க முடியாது. சரியா சட்டம், 1937 ஆம் ஆண்டின் கீழ் விவாகரத்து பெற நீதிமன்றத்தை நாட வேண்டும் என்பது முத்தலாக்கு நடைமுறையாகும்.
முத்தலாக்கை குற்றவியலின் கீழ் ஒரு குற்றமாக வகைப்படுத்தும் சட்டம் 2019 ஆம் ஆண்டு ஆகத்து மாதம் முதல் தேதியன்று அமலுக்கு வந்தது. முத்தலாக் நடைமுறைக்குத் தடை விதிக்கப்பட்டது. முகமதிய தம்பதிகள் இசுலாமியச் சட்ட முறையினை தவிர்த்து, இந்தியத் தண்டனைச் சட்டத்தின்படி விவாகரத்து செய்யக் கட்டாயப்படுத்தப்பட்டனர். முமமதிய பெண்கள் உரிமைகள் தினம் முதன் முறையாக ஆகத்து 1, 2020 அன்று நாடு முழுவதும் அனுசரிக்கப்பட்டது.
நாட்டின் முகமதியப் பெண்களின் சுயச்சார்பு, சுயமரியாதை மற்றும் தன்னம்பிக்கை மற்றும் அரசியலமைப்பு, அடிப்படை மற்றும் குடிமக்களின் உரிமைகளைப் பாதுகாப்பதை அரசாங்கம் நோக்கமாகக் கொண்டுள்ளது என்பவற்றைக் குறித்து சிறுபான்மையினர் விவகார அமைச்சர் முக்தர் அப்பாசு நக்வி தெரிவித்தார்.
மேற்கோள்கள்
பகுப்பு:ஆகத்து சிறப்பு நாட்கள் பகுப்பு:மோதி ஆட்சி பகுப்பு:இந்தியாவில் மகளிர் உரிமைகள் பகுப்பு:இந்தியாவில் இசுலாம்
தமிழர் வேளாண்மை அறிவியல்
தமிழ்ச் சமூகம் வேளாண் சார் சமூகமாகவே நெடுங்காலம் இருந்துவந்துள்ளது. இன்றும் பெரும்பான்மையானவர்கள் வேளாண் தொழிலியே ஈடுபட்டுள்ளார்கள். தொன்று தொட்டு தமிழர்களிடம், சிறப்பாக மருதத் தமிழரிடம் வேளாண்மை சார்ந்த அறிவு இருக்கின்றது. இன்று தமிழர்கள் அறிவியல் தொழில் நுட்பத்தையும் தகுந்த முறையில் வேளாண்மைக்கு பயன்படுத்த முயலுகின்றார்கள். இன்று தமிழர் மேற்கொள்ளும் அறிவியல் தொழில் நுட்பத்துடன் கூடிய வேளாண்மையையும், இதில் தமிழரின் தொன்றுதொட்ட அறிவையும்  தமிழர் வேளாண்மை அறிவியல் எனப்படுகின்றது.
வெளி இணைப்புகள்
பகுப்பு:தமிழர் வேளாண்மையியல்
என்றி லொங்குவில் மேன்சல்
thumb|என்றி லொங்குவில் மேன்சல் பேரருட்திரு என்றி லொங்குவில் மேன்சல் (Henry Longueville Mansel, பொ. ஆ. 1820-1871) ஆங்கிலேய தத்துவ அறிஞர்களுள் ஒருவர். இவர் இங்கிலாந்து திருச்சபையைச் சார்ந்த ஒரு மதகுருவாகவும் விளங்கினார். என்றி மேன்சல் இங்கிலாந்தில் நார்த்தாம்டன்சையரில் உள்ள காசுகுரோவு என்னுமிடத்தில் கி.பி. 1820 இல் பிறந்தார். ஆக்சுபோர்டு புனித ஜான் கல்லூரியில் பயின்றார். அக்கல்வி நிலையத்திலேயே பேராசிரியராகப் பணியில் அமர்ந்தார்.
சர் வில்லியம் ஆமில்ட்டன் என்னும் ஸ்காட்லாந்து தத்துவ அறிஞரின் கொள்கைகளை மேன்சல், வியப்புறும் வகையில் விளக்கிக்கூறிப் புகழ்பெற்றார். மேன்சலின் தத்துவ நூல்களில் பெரும் பகுதி, மக்களின் கருத்துகளுக்கும் அவர்கள் அனுபவத்திற்குமிடையே உள்ள உறவைப் பற்றி விளக்கமாக உள்ளது. நுண்பொருள் கோட்பாட்டியல் பற்றிய இவருடைய கட்டுரை, பிரிட்டானியக் கலைக்களஞ்சியத்தில் உள்ளது. இவர் மேலும் பல நூல்களை இயற்றிப் புகழ்பெற்றுள்ளார். இறைவனின் இயல்பு மனித மனத்திற்கு அப்பாற்பட்டது என்று இவர் கூறியதை இவர் காலத்திலேயே தத்துவ வல்லுநர் பலர் மறுத்துள்ளனர். மனிதனுக்கு இறைவனிடத்தில் நம்பிக்கை வேண்டும் என்ற கருத்தை இவர் மிகுதியாக வற்புறுத்தி வந்தார். இவர், பிறந்த இடத்திலேயே பொது ஆண்டு 1871 இன் யூலை முதல் நாளில் இறந்தார்.
வெளியிணைப்புகள்
பகுப்பு:1820 பிறப்புகள் பகுப்பு:1871 பிறப்புகள் பகுப்பு:ஆங்கிலேய மெய்யியலாளர்கள்
ராஜ்யலட்சுமி
ராஜ்யலட்சுமி சாந்து என்பவர் தென்னிந்திய திரைப்பட மற்றும் தொலைக்காட்சி நடிகை ஆவார். இவர் 1980 களில் தெலுங்கு, தமிழ், கன்னடம், மலையாளம் போன்ற படங்களில் முன்னணி நடிகையாக இருந்தார். தெலுங்கு திரைப்படமான சங்கராபரணம் படத்தில் நடித்ததற்காக இவர் நன்கு அறியப்பட்டார், இதில் இவர் தனது பதினைந்து வயதில் சந்திர மோகனுடன் கதாநாயகியாக நடித்தார். சங்கரபாரணத்தின் வெற்றிக்குப் பிறகு  ராஜ்யலட்சுமி, என். டி. ராமா ராவ், நாகேஸ்வர ராவ், ரஜினிகாந்த், பாலகிருஷ்ணா, சங்கர், மோகன்லால், திலீப், ஜிதேந்திரா, மம்முட்டி, விஷ்ணுவர்தன் உள்ளிட்ட இந்திய திரைப்படத் துறையின் அனைத்து பகுதிகளிலும் பல முக்கிய நடிகர்களுடன் கதாநாயகியாக நடித்தார். தற்போது இவர் தெலுங்கு மற்றும் தமிழ் தொலைக்காட்சித் தொடர்களிலும், நிகழ்ச்சிகளிலும், திரைப்படங்களிலும் அவ்வப்போது தோன்றுகிறார்.
குடும்பம் மற்றும் தனிப்பட்ட வாழ்க்கை
ராஜ்யலட்சுமி 1964 திசம்பர் 18 அன்று ஆந்திராவின் தெனாலியில் பிறந்தார். தனது குழந்தை பருவத்திலேயே நாடகக் குழுவில் இருந்த தனது தாயுடன் சிறிய நாடகங்களில் நடித்துள்ளார். 1980 இல் சங்கராபரணத்தில் "சாரதா" என்ற பாத்திரத்தில் நடித்தார்.
1990 ஆம் ஆண்டில் கே. ஆர். கிருஷ்ணனை திருமணம் செய்து கொண்டார். இந்த இணையருக்கு ரோகித் கிருஷ்ணன் மற்றும் ராகுல் கிருஷ்ணன் என்ற இரண்டு பிள்ளைகள் உள்ளனர். இவர் தற்போது தனது குடும்பத்துடன் சென்னை மற்றும் ஹைதராபாத்தில் வசிக்கிறார்.